הדרדסים (סדרת טלוויזיה)

**הדרדסים** (בצרפתית: **Les Schtroumpfs**, באנגלית: **The Smurfs**) היא סדרת אנימציה לילדים אמריקאית-בלגית מסוג פנטזיה-קומדיה, אשר שודרה במקור ברשת NBC מ-12 בספטמבר 1981 עד 2 בדצמבר 1989. הסדרה הופקה על ידי חברת האנה-ברברה ומבוססת על סדרת הקומיקס הבלגית בעלת אותו השם שנוצרה על ידי הקריקטוריסט הבלגי פייר קוליפור (אשר לקח גם חלק בהפקת סדרת האנימציה). הסדרה כללה 258 פרקים עם 419 סיפורים שונים בסך הכל, למעט שלושה פרקי קליף האנגר ושבעה פרקי ספיישל.

בעוד שבארצות הברית הסדרה שודרה במקור ברשת NBC במהלך שנות השמונים. בהמשך הסדרה שודרה בארצות הברית בשידורים חוזרים ברשת USA network עד 1993, ולאחר מכן ברשת Cartoon Network עד 2003. הסדרה משודרת מאז ואילך בארצות הברית ב.

הסדרה זכה להצלחה משמעותית כאשר שודרה במקור ברשת NBC, ובעקבות כך לאורך השנים הופקו מספר פרקי ספיישל לסדרה. הסדרה הייתה מועמדת מספר פעמים לפרסי אמי, וזכתה בקטגוריית סדרת הבידור הטובה ביותר לילדים בשנים 1982–1983. הסדרה זכתה להצלחה מתמשכת עד 1990, אז, לאחר כמעט עשור של הצלחה, ביטלה רשת NBC את הסדרה לאחר שהרייטינג של הסדרה החל לצנוח.

## סקירת סדרה

## עלילה
עלילת הסדרה מתרחשת בכפר קטן וקסום בלב יער בו גרים בהרמוניה יצורים קטנטנים כחולי עור הלבושים מצנפות לבנות ומכנסיים לבנים אשר מכונים הדרדסים. את הדרדסים מנהיג דרדס-אבא החכם והחביב. חייהם השקטים והטובים מופרים על ידי בני האדם ובעיקר גרגמל המכשף הרשע. גרגמל רוצה ללכוד את כל הדרדסים כדי לאכול אותם ולהשתמש בהם בפורמולה קסומה ליצירת זהב.

הדרדסים יוצאים לעיתים קרובות להרפתקאות שונות הרחק מהכפר שלהם, ולעיתים רבות נאלצים להתמודד עם אתגרים וסכנות שונות לאורך הדרך. פרקים רבים מתמקדים במאמציהם לסכל את מזימותיו של גרגמל, אשר מעוניין ללכוד את הדרדסים. עם זאת, הדרדסים תמיד מצליחים להערים עליו בסופו של דבר.

## הדמויות המרכזיות וצוות המדבבים

לכל דרדס יש תכונת אישיות ייחודית המשתקפת בשמו, למשל "בר מוח", "קונדסון" ו"בר כוח". כל הדרדסים גרים בבתים צבעוניים דמויי פטרייה ועובדים תמיד יחד כקהילה מלוכדת, כאשר רבים מהם עוסקים בפעילויות חיוניות שונות כמו בין היתר חקלאות, בנייה, בישול, ריפוי, שיחור מזון, יצירה ותיקון בגדים וכיוצא בכך.

## הפקה
בתחילת שנות ה-80 של המאה ה-20 חברת ההפקות האנה-ברברה רכשה את הזכויות ליצירת סדרת האנימציה של הקומיקס הדרדסים. הסדרה פותחה על ידי וויליאם האנה וג'וזף ברברה. סגנון הציור של דמויות הסדרה נותר דומה לסגנון הציור של הדמויות המקוריות בסדרת הקומיקס.

### מוזיקה
בסדרה שולבו מספר יצירות קלאסיות כמוזיקת רקע במהלך הפרקים, בהם הסימפוניה השמינית של שוברט, היצירה פר גינט מאת המלחין הנורווגי אדוורד גריג והיצירה תמונות בתערוכה מאת המלחין הרוסי מודסט מוסורגסקי.

## שידור
שידורים חוזרים של התוכנית מושמעים בערוץ האחות של רשת הקריקטורה בומרנג.

## אתחול הסדרה

ב-18 ביוני 2020 ניקלודיאון הודיעה על יצירת סדרת אתחול מחודשת של הסדרה. סדרת האתחול, אשר נקראת "הדרדסים", עלתה לראשונה לשידור ב-14 באפריל 2021, כאשר בשונה מסדרה זו היא בהנפשה ממוחשבת.

## בישראל
בישראל עלו לשידור העונה הראשונה והשנייה בסדרה החל משנת 1983 בערוץ הראשון.

בשנות ה-90 שודרו עונות 1-7 של הסדרה בערוץ הילדים.

ב-22 ביוני 2010 חזרה הסדרה לערוץ הראשון עם כל העונות שדובבו עד אז.

באמצע שנת 2012 יצאו 200 פרקים שלא שודרו עד אז בישראל, כאשר בעלילה שולבו דמויות נוספות.

הסדרה שודרה גם בערוץ ג'טיקס ובערוץ זום.

בספטמבר 2017 החלה החינוכית לשדר את פרקי כל העונות בעריכת וידאו מחודשת, עם הפתיח המקורי של עונות 1 ו-2 שבוצע על ידי שפרירה זכאי.

את השם בעברית הציע יחיעם פדן. דרדס, לפי מילון אבן-שושן, פירושו הוא נעל בית או סנדל. לדבריו, הדרדס קרוב גם "למילה דרדק וגם למילה קונדס, והוא תרגום מקורב של המקור ונוח להטיות עבריות חביבות: דרדס אותה, נהר דרדסיון, כפר דרדסיהו, דרדס שכמוך".

### הפקת הדיבוב העברי
הדיבוב המקורי לעברית לשתי העונות הראשונות הופק בשנות ה-80 ובוים על ידי שפרירה זכאי, שקריינה את פתיחי עונות 1 ו-2 והשתתפה בדיבוב בעצמה.

הדיבוב העברי של העונות השלישית עד התשיעית הופק באולפני תומיתות בשנות ה-90 עם מדבבים חדשים.

## קישורים חיצוניים

* 

* 

## הערות שוליים

קטגוריה:הערוץ הראשון - תוכניות רכש
קטגוריה:הדרדסים
קטגוריה:סדרות הנפשה אמריקאיות
קטגוריה:סדרות טלוויזיה המבוססות על קומיקס
קטגוריה:סדרות טלוויזיה אמריקאיות שעלו לשידור בשנת 1981
קטגוריה:זוכי אמי בשעות היום: תוכניות: בימוי תוכנית ילדים
קטגוריה:סדרות הנפשה בלגיות
קטגוריה:ערוץ הילדים: תוכניות רכש
קטגוריה:ערוץ 2: תוכניות רכש
קטגוריה:האנה-ברברה
קטגוריה:קומדיות מצבים מונפשות
קטגוריה:קומדיות מצבים אמריקאיות
קטגוריה:ערוץ זום: תוכניות רכש
קטגוריה:הטלוויזיה החינוכית הישראלית - תוכניות רכש
קטגוריה:כאן חינוכית: תוכניות רכש
קטגוריה:ג'טיקס: תוכניות וסדרות
קטגוריה:פוקס קידס: תוכניות וסדרות